اینگیلتره کرالیچه‌سی 2.جی الیزابت، رسمی تویتر حسابینا یؤنه‌تیجی آختاریر.
باکینگهام سارایی، کرالیچه‌ 2.جی الیزابتین 2 میلیون 77 مین تعقیبچی‌یه چاتان رسمی تویتر حسابینی ایداره ائتمک اوچون ایللیک 30 مین استرلینگ معاش ایله یؤنه‌تیجی آختاریر.
کرالیچه‌نین رسمی وب سایتی اوزرین‌دن یاییملانان ایش اعلانیندا سرعت‌لی و دینامیک بیر تیم ایله بیرلیکده ایشلمک اوچون بیر دیجیتال ارتباط اوزمانی آختاریلدیغی بیلدیریلدی.
اعلانداکی ایش تعریفینده، کرالیچه‌نین تویتر حسابی‌نین یانیندا یوتوب و فیسبوک حساب‌لاری‌نین یؤنه‌تیمی ده یئر آلیر.
اعلاندا، ایللیک 30 مین استرلینگ معاش یانیندا، یوزده 15 قاتقی پای‌لی بیر امکلی‌لیک پلانی و فردی گلیشیم ائییتیملری وعد ائدیلیر.
اعلانا گؤره، نامیزدلرین اونیورسیته تحصیلی آلمیش، گله‌جه‌یه دایر گؤروش صاحبی، وب سایت یؤنه‌تیمی قونوسوندا تجروبه‌لی، یئنی‌لیکچی، یارادیجی اولماسی و شکیل و ویدئو قونولاریندا دا یئتکین اولماسی گؤزلنیلیر.
